त्यसपछि उनलाई पार्टीले पर्वतमा खटायो । त्यहाँ उनको नेतृत्वमा आन्दोलन चर्किएपछि तत्कालीन स्थानीय प्रशासनले उनको टाउकोको मूल्य ५० हजार रुपैयाँ तोकेको थियो । उनी पार्टीको निर्देशनमा मुस्ताङमा पनि खटिए । ०५४ सालको स्थानीय निर्वाचनमा पर्वतमा गाविस अध्यक्ष भएर जिविस सभापतिमा निर्वाचित भए । त्यसअघि ०४७ सालमा केपी ओली नेतृत्वमा गठित युवा संघ नेपालको सदस्य हुँदै उनी सचिवसम्म भए ।
